Občina Rogašovci, Rogašovci 14b, 9262 Rogašovci, na podlagi drugega odstavka 3. člena Pravilnika o sofinanciranju nakupa in vgradnje malih čistilnih naprav v Občini Rogašovci (Uradni list RS, št. 66/2014, 6/2017) objavlja

**J A V N I R A Z P I S**

**ZA SOFINANCIRANJE NAKUPA IN VGRADNJE MALIH ČISTILNIH NAPRAV**

1. **PREDMET RAZPISA:**

Predmet razpisa je sofinanciranje dela stroškov nakupa in vgradnje malih komunalnih čistilnih naprav v velikosti do 50 populacijskih enot.

1. **SPLOŠNI POGOJI SOFINANCIRANJA:**
2. Upravičenci do sofinanciranja so fizične osebe s stalnih prebivališčem v občini Rogašovci, ki so lastniki stanovanjskih ali večstanovanjskih stavb na tistih območjih občine, kjer ni možnosti priključitve na javno kanalizacijsko omrežje ter na tem območju skladno z občinskim programom odvajanja in čiščenja komunalne, odpadne in padavinske vode, ni predvidena izgradnja kanalizacijskega omrežja.
3. Čistilna naprava mora zadostiti naslednjim pogojem:

* čistilna naprava mora biti vgrajena in v funkciji obratovanja,
* čistilna naprava mora imeti izdelano oceno obratovanja male čistilne naprave, iz katere mora biti razvidno, da je obratovanje male čistilne naprave v skladu z določbami Uredbe o odvajanju in čiščenju komunalne odpadne vode (Uradni list RS, št. 98/15),
* čistilna naprava mora biti izven območja, na katerem je možna priključitev na kanalizacijsko omrežje in izven območja, na katerem je skladno z občinskim programom odvajanja in čiščenja komunalne, odpadne in padavinske vode, predvidena izgradnja kanalizacijskega omrežja.

1. Območja, na katerih je možno sofinanciranje so:

* naselja: ROPOČA, FIKŠINCI, KRAMAROVCI, OCINJE ter
* deli naselij: PERTOČA, VEČESLAVCI, SVETI JURIJ, ROGAŠOVCI, NUSKOVA, SERDICA IN SOTINA v katerih priključitev na kanalizacijsko omrežje ni možna. Kandidatom, ki nameravajo graditi male čistilne naprave na omenjenih območjih, predlagamo, da v občinski upravi zaprosijo za pisno informacijo o možnosti priključitve na kanalizacijsko omrežje.

**Višina sofinanciranja čistilne naprave za posamezno stanovanjsko hišo znaša največ 50% vrednosti nakupa in vgradnje male čistilne naprave, vendar ne več kot 1.500,00 EUR. Višina sofinanciranja čistilne naprave za večstanovanjsko hišo oziroma za povezovanje več stanovanjskih hiš na eno čistilno napravo znaša največ 50% vrednosti nakupa in vgradnje male čistilne naprave, vendar ne več kot 1.500,00 EUR.**

**VIŠINA RAZPISANIH SREDSTEV**

Sredstva za sofinanciranje so zagotovljena v proračunu Občine Rogašovci za leto 2018, pod proračunsko postavko 5015016 Sofinanciranje izgradnje malih čistilnih naprav, v višini 15.000,00 EUR.

Sredstva se dodeljujejo upravičencem po vrstnem redu prispelih popolnih vlog do porabe proračunskih sredstev tekočega leta za ta namen.

Upravičenci, ki so podali popolne vloge v tekočem letu in zaradi porabe sredstev niso sklenili pogodbe o sofinanciranju, imajo ob ponovni prijavi na razpis prednost pred ostalimi prijavitelji.

1. **ROK IN NAČIN ODDAJE VLOG**

Vloga za sofinanciranje mora biti podana na predpisanem obrazcu »Vloga za sofinanciranje malih čistilnih naprav«. Kandidati jo lahko dobijo na sedežu Občinske uprave Občine Rogašovci, Sveti Jurij 13, 9262 Rogašovci oziroma na spletni strani Občine Rogašovci: [www.obcina-rogasovci.si](http://www.moravske-toplice.si/).

V primeru povezovanja lastnikov večstanovanjske stavbe oz. več stanovanjskih hiš na skupno čistilno napravo, morajo vsi lastniki večstanovanjske stavbe oz. posamezne stanovanjske hiše, priključene na skupno čistilno napravo, podati skupno vlogo za sofinanciranje.

Vloga se šteje za popolno, če je k vlogi priložena vsa v vlogi zahtevana dokumentacija.

**Kandidati lahko oddajo vloge do vsakega zadnjega delovnega dne v mesecu. Odpiranje vlog, ki ni javno, se bo izvajalo do 10. dne v mesecu. Kandidati lahko vloge vročijo osebno na sedežu Občinske uprave Občine Rogašovci ali pošljejo priporočeno po pošti na naslov: OBČINA ROGAŠOVCI, Rogašovci 14b,** 9262 Rogašovci. **Vloga z zahtevano dokumentacijo mora biti oddana v zaprti kuverti s pripisom »RAZPIS ZA SOFINANCIRANJE MČN – NE ODPIRAJ«.**

1. **POSTOPEK OBRAVNAVE VLOG**

Postopek vodi tričlanska komisija, ki jo s sklepom imenuje župan. Komisija v roku 15 dni od obravnave vlog pripravi seznam upravičencev in tajniku občine posreduje predlog dodelitve proračunskih sredstev.

O dodelitvi proračunskih sredstev odloči tajnik občine s sklepom. Zoper naveden sklep je možna pritožba županu. Po pravnomočnosti sklepa se sklene pogodba o sofinanciranju ter v roku 30 dni od podpisa pogodbe izvede nakazilo odobrenih proračunskih sredstev na transakcijski račun upravičenca.

1. **NADZOR IN SANKCIJE**

Če se ugotovi, da so bila sredstva porabljena za drug namen, ali da so bila dodeljena na podlagi neresničnih podatkov oz. je prejemnik prekršil druga določila pogodbe, je občina upravičena zahtevati vračilo dodeljenih sredstev s pripadajočimi zamudnimi obrestmi.

1. **DODATNE INFORMACIJE**

Kontaktna oseba za dodatne informacije v zvezi z razpisom je Danijela Kočar, telefon: 02 55 888 17; e-mail:[**danijela.kocar@obcina-rogasovci.si**](mailto:danijela.kocar@obcina-rogasovci.si)**.**

Številka: 354-9/2018-2

Rogašovci, 29.3.2018

Župan:

Edvard MIHALIČ